Hans Fredrik Jacobsen

Hans Fredrik Jacobsen (født 8. september 1954 i Risør) er en norsk folkemusiker, artist og komponist, bosatt på Tolga i Innlandet fylke. Jacobsen har gitt ut flere solo-CD-er, og sammen med andre musikere og artister. Han er kjent for sitt lange samarbeid med ektefellen Tone Hulbækmo og er medlem av middelaldermusikkgruppen Kalenda Maya. I tillegg er han en mye brukt konsert- og studiomusiker på en rekke instrumenter, særlig fløyter.

Studio- og konsertmusiker 
Jacobsen har siden 80-tallet medvirket på en lang rekke plate- og CD-utgivelser med mange kjente artister, deriblant Knut Reiersrud, Secret Garden, Sissel Kyrkjebø, Ragnar Bjerkreim, Sondre Bratland, Annbjørg Lien, Henning Sommerro og Oslo Gospel Choir. Dessuten har han vært med mange av dem på turné som musiker. Jacobsen var blant annet med på å vinne Eurovision Song Contest i 1995 sammen med den suksessrike gruppen Secret Garden.

Jacobsen har også samarbeidet en del med Erik Bye og komponerte blant annet melodien til Erik Byes siste sang, «Drøm», som ble brukt i filmen Giganten, der Jacobsen også medvirket.

Som konsertmusiker har Jacobsen spilt og opptrådt på en rekke store kulturarrangementer i Norge, som Festspillene i Bergen, FINN, Olavsfestdagene, Festspillene i Elverum, Kirkefestspillene i Oslo, Kirkefestdagene i Norland, Jazzfestivalen i Kongsberg, Vossajazz, og Dølajazz, Kammermusikkfestivalen i Risør og Stavanger, samt turnert utenlands sammen med Kalenda Maya, Tone Hulbækmo, Secret Garden og andre artister. Han har også på oppdrag for Rikskonsertene spilt og opptrådt på skoler og barnehager.

Jacobsen og Hulbækmo var flere ganger på 90-tallet musikalske ledere av workshopen TALENT på Førde internasjonale folkemusikkfestival der det hvert år ble plukket ut ungdommer fra ulike kulturer over hele verden som ble satt sammen i en gruppe for å produsere en konsert i løpet av 2–3 dager.

Samarbeid med Tone Hulbækmo 
I 1976 møtte Jacobsen Tone Hulbækmo, og de påbegynte et samarbeid som har fortsatt til dags dato. Duoen fikk etterhvert et gjennombrudd som førte til en rekke plateutgivelser og et par spellemannspriser. De var også programledere sammen i barne-TV-serien «Atte Katte Noa».

For tiden deler de stillingen Nordøsterdalmusiker, som er en interkommunal stilling i Nordøsterdalen (Tolga, Tynset, Os og Alvdal), spesielt rettet mot kor i regionen. Stillingen har hatt ansvaret for en rekke større og mindre oppsettinger i årenes løp, blant annet musikalen Uren, luren, himmelturen og konsertforestillingen Østafor sol og måne.

Soloalbum 
I 1998 ga Jacobsen ut sitt første soloalbum, Jòl, som inneholder en rekke tradisjonelle julesanger. Han fulgte opp med Vind i 2003 og Trå dansen i 2013. Sistnevnte inneholder folkemusikk fra Jacobsens fødeby Risør, og viser inspirert av den, hvor han i tillegg til fløyter også spiller torader, saksofon og gitar. Han ble nominert til Spellemannprisen 2019 i klassen folkemusikk/tradisjonsmusikk for albumet Øre fra 2019.

Diskografi 
 Langt nord i skogen (1988), med Tone Hulbækmo
 Seljefløyta (1997), med Steinar Ofsdal & Hallgrim Berg
 Jól (1998)
 Vind (2003)
 Himalaya Blues (2004), med Knut Reiersrud & Vajra
 Trå dansen (2013)
 På snei (2017) Hulbækmo & Jacobsen familieorkester
 Øre (2019)

Kalenda Maya 
 Kalenda Maya – Medieval and Renaissance Music (1985)
 Norske Middelalderballader (1989)
 Pilegrimsreiser (1997)

Musicus 
 Musicus – Folkbarokk fra Rørosområdet (2016)

Deltar på 
 Tone Hulbækmo: Kåmmå no .... (1983)
 Pernille Anker: Jordsalme (1985)
 Ove Røsbak & Sigmund Groven: Trollstenen •  Sommerfuglfinken (1986)
 Tone Hulbækmo: Svevende jord (1986)
 Steinar Ofsdal: Kalender (1987)
 Arve Moen Bergset: Arvesølv (1987)
 Gilles Obermayer: Gah! (1988)
 Sonoton: Authentic Scandinavia Vol. 2 – Norway (1990)
 Maj Britt Andersen & Geirr Lystrup: Maurits og den store barnålkrigen (1990)
 Sissel Kyrkjebø: Innerst i sjelen (1994)
 Henry Kaiser & David Lindley: The Sweet Sunny North (1994)
 Halvdan Sivertsen: Kjærlighetslandet (1994)
 Per Sæmund Bjørkum: Den vàre fela (1994)
 Danko/Fjeld/Andersen: Ridin' on the Blinds (1994)
 Secret Garden: Nocturne (1995)
 Triple & Touch: 1000 gånger (1995)
 Lynni Treekrem: Det syng (1995)
 Marius Müller: Mia's Song (1995)
 Grappa: Folkemusikk frå Agder (1995)
 Johan Stengård: Landscape (1995)
 Secret Garden: Songs from a Secret Garden (1995)
 Lynni Treekrem: Haugtussa (1995)
 Marius Müller: Seks (1995)
 Tone Hulbækmo: Konkylie (1995)
 Sissel Kyrkjebø: Eg veit i himmerik ei borg (1995)
 Grappa: Norsk folkemusikk 1–10 (1995)
 Sondre Bratland: Det eg ikkje såg (1996)
 Annbjørg Lien: Prisme (1996)
 Folkemusikk: Norway – Nordic Folk Instruments (1996)
 Follo Kammerorkester: Lengt (1996)
 Sondre Bratland: Atterklang (1996)
 Caprice Records: Prillarhorn & knaverharpa (1996)
 Jahn Teigen: Lys (1996)
 Henning Sommerro: Vindens hjul (1996)
 Secret Garden: White Stones (1997)
 Torgils Gundersen: Tellus. The Blue Album (1997)
 Yggdrasil: Herrelaus (1998)
 Heilo: Music from Norway (1998)
 Oslo Gospel Choir: Celebrate! 1988–1998 (1998)
 Filmmusikk: Solan, Ludvig og Gurin med reverompa (1998)
 Triple & Touch: De 3 vise männen (1998)
 Oslo Gospel Choir: Julenatt (1998)
 Stig Rossen: Julelys (1998)
 Sissel Kyrkjebø: Fire In Your Heart (1999)
 Geirr Lystrup: Krystallslottet (1999)
 Annbjørg Lien: Baba Yaga (1999)
 Cecilia: Today (1999)
 Knut Reiersrud: Sub (1999)
 Secret Garden: Dawn of a New Century (1999)
 Tone Hulbækmo: Kyrja (1999)
 Jonas Fjeld: Voice on the Water (1999)
 Sissel Kyrkjebø, Oslo Gospel Choir, Triple & Touch, Kim Sjøgren & The Little Mermaid String Quartet: Nu tändas tusen juleljus (1999)
 Sissel Kyrkjebø: The Best of Sissel (2000)
 Ragnar Bjerkreim: The Spirit of Democracy (2000)
 Ragnar Bjerkreim: The Immortal Ibsen (2001)
 Secret Garden: Dreamcatcher (2001)
 Heilo: Norsk folkemusikk og folkedans (2001)
 Cecilia: Inner Harmony (2001)
 Ragnar Bjerkreim: Musikalske fasetter (2001)
 Elisabeth Andreassen: Kjærlighetsviser (2001)
 Ragnar Bjerkreim: Sound of Ocean – Famous Themes From Sebra Film Music Composed by Ragnar Bjerkreim (2002)
 Annbjørg Lien: Aliens Alive (2002)
 Secret Garden: Once in a Red Moon (2002)
 Erik Bye: Støv og stjerner (2003)
 Transjoik: Uja nami (2004)
 Music Export Norway: Norway Now – World Traditional (2004)
 Ole Ivars-hyllest: En annen dans (2004)
 Secret Garden: Earthsongs (2004)
 Halvdan Sivertsen: 40+ (2005)
 Erik Bye: Høvdingen – de aller beste 1958–2004 (2005)
 Sondre Bratland: Syng meg heim (2005)
 Erik Bye-hyllest: En hildringstime – 16 artister hedrer Erik Bye (2005)
 Sissel Kyrkjebø: Nordisk Vinternatt (2005)
 Grappa/NRK Aktivum/Jubileum 2000: Smak av himmel, spor av jord: Kristusbilder fra salmeboken (2006)
 ABC Classics: Encore! The World's Greatest Voices (2006)
 Sissel Kyrkjebø: Into Paradise (2006)
 Henning Sommerro: Sullabullyam (2006)
 Erik Grip: Åbent landskab – Originale indspilninger (2007)
 Secret Garden: Inside I'm Singing (2007)
 Geirr Lystrup: Sangen om Vasana (2007)
 Kirkelig Kulturverksted: Sanger om sårbarhet – Modum Bad 150 år (2008)
 Elisabeth Andreassen: Spellemann (2009)
 Vox Terrae: Geo 30 Ans (2009)
 Musikk i Hedmark: Musikk i Hedmark (2009)
 Elisabeth Andreassen & Rein Alexander: Julenatt (2009)
 Heilo: Norske ballader (2010)
 Heilo: Norsk brygg (2010)
 Filmmusikk: Elias – Musikken fra Elias og jakten på havets gull (2010)
 Torstein Sødal: Our Story (2011)
 Elisabeth Andreassen: Sang i en stormfull natt (2011)
 Secret Garden: Winter Poem (2011)
 Elisabeth Andreassen: Rör vid min själ (2011)
 Elisabeth Andreassen: Kärleken & livet – 13 sanger av Rolf Løvland (2012)
 Terje Formoe: Min vakreste drøm (2012)
 Annbjørg Lien: Khoom Loy (2012)
 Kaptein Sabeltann: Kaptein Sabeltann i Abra Havn (2012)
 Eli Storbekken: Songen til fløyta (2012)
 Wagram: La magie des voix du Grand Nord (2012)
 Åslaug Berre: Mer musikk! – med de minste (2012)
 Anita Skorgan: La høsten være som den er (2013)
 Terje Formoe: Den blå planeten (2014)
 Magnus Beite: The Wave – Original Motion Picture Soundtrack (2015)
 Olav Stedje: Det lyser i stille grender (2015)
 Terje Formoe: Timeglass (2015)
 Tone Hulbækmo: Stifinner (2016)
 Øyonn Groven Myhren/Bugge Wesseltoft: Nordjordet (2018)

Priser 
 Spellemannprisen 1985 med Kalenda Maya
 Spellemannprisen 1988 med Tone Hulbækmo i klassen barneplate for albumet Langt nord i skogen
 Tolgaprisen 1995
 Skjæraasenprisen 2004 sammen med Tone Hulbækmo
 Egil Storbekkens musikkpris 2011 sammen med Tone Hulbækmo
 Statens 3-årige arbeidsstipend 2016
 Nominert til Spellemannprisen 2019 i klassen folkemusikk/tradisjonsmusikk for Øre
 Gammleng-prisen 2021 i klassen viser/tradisjonsmusikk

Referanser

Eksterne lenker 
 musikkonline.no

Norske komponister
Norske fløytister
Vinnere av Spellemannprisen
Kultur i Tolga
Personer fra Risør kommune